
	išvada

	DĖL BIRŠTONO SAVIVALDYBĖS 2012 METŲ

finansinių ir BIUDŽETO VYKDYMO AtasKAITų rinkinių, savivaldybės skolos ataskaitos ir savivaldybės biudžeto vykdymo vertinimo


	


2013 m. birželio 21 d. Nr. 3-16
                 Vykdydama Vietos savivaldos įstatymo 27 str., Lietuvos Respublikos biudžeto sandaros įstatymo 37 str. nuostatas ir 2013 metų kontrolės ir audito tarnybos veiklos planą, Birštono savivaldybės kontrolierė atliko Birštono savivaldybės 2012 metų konsoliduotųjų ataskaitų rinkinio auditą, kurį sudaro savivaldybės konsoliduotųjų finansinių ataskaitų rinkinys ir savivaldybės biudžeto vykdymo ataskaitų rinkinys, kurio sudėtyje yra ir savivaldybės skolos, ir suteiktų garantijų ataskaitos.
                  Vadovybės atsakomybė.

                  Už Savivaldybės konsoliduotųjų ataskaitų rinkinio parengimą ir teisingą pateikimą, pagal Lietuvos Respublikos Vietos savivaldos ir Biudžeto sandaros įstatymų nuostatas, atsakinga Savivaldybės administracija. Už savivaldybės biudžeto asignavimų naudojimo teisėtumą, asignavimų naudojimą galimu ekonomiškiausiu ir efektyviausiu būdu, programose nustatytų tikslų pasiekimą ir žemesniojo lygio ataskaitų rinkinių sudarymą atsakingi asignavimų valdytojai.
                  Auditoriaus atsakomybė.

                  Auditoriaus pareiga, remiantis atliktais auditais, pareikšti nuomones dėl:

                  -savivaldybės biudžeto vykdymo ataskaitų rinkinio, įskaitant savivaldybės skolos          ataskaitas, teisingumo;

                  -savivaldybės konsoliduotųjų finansinių ataskaitų rinkinio teisingumo;
                  -savivaldybės biudžeto vykdymo teisėtumo;

                  -audito ataskaitą ir išvadą pateikti savivaldybės tarybai.


Auditas atliktas pagal Tarptautinių audito standartų reikalavimus. Audito metu įvertinta, ar 2012 metų savivaldybės biudžeto vykdymo ataskaitų rinkinys ir 2012 metų savivaldybės finansinių ataskaitų rinkinys visais reikšmingais atžvilgiais parengti pagal Lietuvos Respublikos teisės aktų reikalavimus, ar juose nėra reikšmingų iškraipymų, lyginant jų duomenis su savivaldybės biudžeto asignavimų valdytojų pateiktais ataskaitų rinkiniais ir kitais pirminiais dokumentais , iš kurių jie buvo sudaryti bei  įvertinta, ar paskirti asignavimai panaudoti programose nustatytiems tikslams pasiekti, ar naudojant asignavimus nepadaryta teisės aktų pažeidimų.
             Auditas suplanuotas ir atliktas taip, kad būtų galima gauti pakankamą pagrindą tvirtinti, jog nėra reikšmingų informacijos iškraipymų asignavimų valdytojų buhalterinės apskaitos ir atskaitomybės dokumentuose, įvertinti Savivaldybės administracijos sukurtas ir taikomas kontrolės priemones tinkamai informacijai iš kitų asignavimų valdytojų gauti,  įvertinta Savivaldybės biudžeto asignavimų pagal programas vykdymas bei skirtų savivaldybės biudžeto lėšų panaudojimo teisėtumas.
            Audito metu surinkta įrodymai, kuriais pagrįsta Birštono savivaldybės administracijos biudžeto lėšų apskaitos sistemos ir vidaus kontrolės, finansinės atskaitomybės ataskaitų parengimo ir pateikimo, savivaldybės lėšų naudojimo, disponavimo jomis teisėtumo, vertinimas.

             Manome, kad surinkti įrodymai dėl  savivaldybės 2012 metų finansinių ir biudžeto vykdymo ataskaitų rinkinių teisingumo ir dėl savivaldybės lėšų ir turto valdymo, naudojimo, disponavimo jais teisėtumo suteikia pagrindą nuomonei pareikšti.


Remiantis audito rezultatais, kontrolierės nuomone 2012 metų savivaldybės konsoliduotųjų finansinių ir biudžeto vykdymo ataskaitų rinkinys visais atžvilgiais parengtas pagal Lietuvos Respublikos teisės aktų reikalavimus, nustatytus jo sudarymui. Birštono savivaldybės administracijoje ir kitose biudžetinėse įstaigose valdant, naudojant ir disponuojant savivaldybės lėšomis ir turtu, reikšmingų neatitikimų Lietuvos Respublikos teisės aktuose nustatytiems reikalavimams, nenustatyta.

           Audito metu atliktas Paaiškinamojo rašto, kuris yra pridėtas prie audituotos 2012 metų Birštono savivaldybės biudžeto vykdymo ataskaitos, patikrinimas. Už šį aiškinamąjį raštą atsakinga Savivaldybės administracija. Kontrolierės pareiga, remiantis atliktu patikrinimu pareikšti nuomonę ar administracijos parengtame paaiškinamąjame rašte pateikti duomenys atitinka biudžeto vykdymo ataskaitoje pateiktiems duomenims.
         Remdamasi atliktu patikrinimu, pareiškiu, kad pateiktame paaškinamąjame rašte nepastebėta jokių reikšmingų neatitikimų lyginant su 2012 metų biudžeto įvykdymo ataskaita ir kitomis ataskaitomis iš kurių ji buvo sudaryta.  

